Un mar d´igualtat
03 juliol 2019

## Un mar d´igualtat03 juliol 2019Última actualització: 14 juliol 2025

![](../gestion/img/CarolaWoodward_1177.JPG)  
  

La **regidora d’Esports, Lydia Morant i l’esportista, Patricia Campos,** han presentat aquest matí les jornades obertes “Un mar d’igualtat”, que es desenvoluparan a la platja de Gandia (escenari de fusta del passeig marítim front al c/ Illes Balears) els dijous 4 i 18 de juliol i 1 i 8 d’agost, a les 19 h. Les sessions giraran al voltant de diferents esports, a més del ioga i la música.

El 4 i 18 de juliol, dones esportistes d’elit, com Patricia Campos (entrenadora de futbol femení als EUA) o una jugadora del València Bàsquet i de la Selecció Espanyola (encara per determinar), explicaran les seues experiències i dialogaran amb el públic. Posteriorment, es jugarà a la sorra de la platja un partit de futbol i un de bàsquet, respectivament. L’1 i el 8 d’agost hi haurà sessió de ioga a la platja i un concert d’Ester Casanova (la cantautora contarà la seua història de superació personal), respectivament.  

_“El projecte es va iniciar al 2008 i gira al voltant de l’esport femení i la igualtat. Volem fomentar la figura de la dona esportista d’elit i destacar el seu esforç personal, dedicació, lluita per aconseguir-ho. És una forma diferent d’apoderar-nos”_, ha explicat Campos.

Finalment, Morant ha agraït que s’esculla Gandia per a realitzar el projecte i ha animat la ciutadania i visitants a participar-hi de les jornades obertes.